Home > Wine Varietals > Riesling > Clean Slate Riesling 2005
Serringer Schloss Saarsteiner Trocken Riesling Mosel-Saar-Ruwer 1999 750ml Understanding Astrology - Astrodienst Guest user u1349700928
30-Apr-2017, 00:35 UT/GMT Duurste Curro-skole verloor leerlinge | Netwerk24
Deur Hanlie Stadler 25 Februarie 2020 14:56
Die Curro-skoolgroep se 9 duurste skole het die afgelope jaar byna 1000 leerlinge verloor.Foto: Verskaf
Die maatskappy skryf die daling toe aan die swak ekonomie, emigrasie en die toetrede van mededingers in dié skole se voedingsgebiede.
Die privateskolegroep het verlede jaar aangekondig hy gaan die skoolgeld in sekere skole verlaag of nie verhoog nie omdat hulle nie meer groei nie.
Die nege kampusse loop weliswaar nie leeg nie en het die nuwe jaar met 15 150 leerlinge begin.
Die maatskappy het boonop sy voorsiening vir swak skuld meer as verdubbel – van 0,8% tot 1,6% van sy inkomste – en doen sy bes om afbetalingsplanne te beding met agterstallige ouers eerder as om nog leerlinge te verloor.
In geheel – oor al sy kampusse – het Curro 12% meer leerlinge gehad vir ’n totaal van 57 597. Dié groei is traer as waarop die groep gehoop het.
Die groep het 2019 met 12 nuwe kampusse en 27 nuwe skole méér afgesluit, en het in Januarie 2020 nóg ses kampusse met nóg nege skole geopen. Daar is nou 76 kampusse en 175 skole in die Curro-stal.
Curro in syfers:
Inkomste styg met 18% tot R2,9 miljard
Verdienste voor rente, belasting, waardevermindering en afskrywings (ebitda) styg met 11% tot R693 miljoen
Wesensverdienste per aandeel daal met 15% tot 51c
Die groep het vir die tweede jaar ’n dividend uitgekeer, van 10,2c per aandeel
Die styging in leerlinge in geheel het die groep se inkomste met 18% tot R2,9 miljard laat styg.
Die groep se herhalende wesensverdienste en wesensverdienste per aandeel, sy gekose maatstaf van bedryfswins, het egter met 15% tot R212 miljoen en tot 51c per aandeel gedaal.
Die redes hiervoor is deels sy strategie om leerlinge te behou.
Daarby het Curro heelwat nuwe hoërskole geopen waarvoor hy onderwysers moes aanstel wat die leerling-onderwyser-verhouding, en dus sy wins, laat daal het. “Dit sal verbeter soos leerlinge tot gr. 12 vorder.”
Curro mik na tussen 25 en 35 leerlinge per onderwyser in sy hoërskole.
Andries Greyling, uitvoerende hoof, sê die groei in leerlinge en die groep se kontant is behaal in wat bes moontlik die “uitdagendste tye tot nog toe” was.
“Deur op ons doeltreffendhede te fokus, sal die okkupasie van bestaande skole se vermoë en die verlaging van kapitaalinvestering ons winsgewendheid in die toekoms laat styg.”
Curro beplan om vanjaar R1 miljard te belê in groei en ontwikkeling.
Greyling sê die vraag na gehalte-onderrig duur voort.
Meer oor: Curro | Private Skole
Curro open skool in Delft, Kaapstad